b"\n_START_ARTICLE_\nPla\xc3\xa7a de Dins\n_START_SECTION_\nUrbanisme\n_START_PARAGRAPH_\nLa pla\xc3\xa7a segueix la tipologia de places majors porticades que s'originen a Espanya en el segle XVII i que van ser desenvolupades pels acad\xc3\xa8mics en la reutilitzaci\xc3\xb3 dels espais dels convents desamortitzats en el segle XIX. El 1837 l'ajuntament va comprar aquest espai per a habilitar-lo com a habitatges i mercat. L'arquitecte encarregat de la reforma i ampliaci\xc3\xb3 fou Josep Molt\xc3\xb3 Valor (1848 \xe2\x80\x93 1886). La planta baixa, unit\xc3\xa0ria i constru\xc3\xafda en pedra, est\xc3\xa0 porticada per mitj\xc3\xa0 d'arcs i pilastres en alguns edificis, mentre que en uns altres els comer\xc3\xa7os recauen directament a la pla\xc3\xa7a. Les plantes altes estan destinades a habitatges, amb altures de cornisa i una composici\xc3\xb3 de fa\xc3\xa7anes diferents, variant entre quatre i cinc plantes, el que resta unitat a la imatge urbana. En l'acc\xc3\xa9s a la pla\xc3\xa7a pel carrer de sant Tom\xc3\xa0s es conserva un arc g\xc3\xb2tic, \xc3\xbanic vestigi de l'esgl\xc3\xa9sia de sant Agust\xc3\xad que s'al\xc3\xa7ava al costat del convent."